વડોદરા ખાતે વિવાદાસ્પદ બનેલા મ્યુનિ. કમિશનર ડો.વિનોદ પાંડેને ખસેડીને કૃષિ વિભાગના સચિવ પદે મૂક્યાં છે. વડોદરાના મ્યુનિસિપલ કમિશનર તરીકે અજય ભાદુને જવાબદારી સોંપવામાં આવી છે. જ્યારે આ પદે કાર્યરત એવા મોહંમદ શાહીદને અજય ભાદુના સ્થાને મેરીટાઈમ બોર્ડના સીઈઓ બનાવી દેવાયા છે. વિકાસ કમિશનર મનોજ અગ્રવાલને બદલીને સામાજિક ન્યાય અધિકારીતા વિભાગના અગ્ર સચિવ બનાવવામાં આવ્યા છે. આ પદેથી ૧૯૯૦ બેચના કમલ દયાનીને બદલીને પુરવઠા વિભાગના અગ્ર સચિવનાપદે મૂકવામાં આવ્યા છે. ગેસ કેડરના એન.પી.ઠાકરને સેટેલમેન્ટ કમિશનરના પદેથી દૂર કરીને તેમને વિકાસ કમિશનર પદે નિમવામાં આવ્યા છે.